Keskustan tulevaisuuden toivon Annika Saarikon ministerikausi alkaa – tulossa on vielä isoja linjauksia asiakasmaksuista ja Kela-korvauksista

Maanantaina nimitettävä perhe- ja peruspalveluministeri Annika Saarikko haluaa tehdä muutakin kuin paimentaa sote-lain korjaamista. Hän lupaa ottaa erityistarkasteluun vanhusten kotihoidon ongelmat.

Ei tässä näin pitänyt käydä – että sosiaali- ja terveydenhuoltouudistus eli sote tulee osittain bumerangina takaisin sosiaali- ja terveysministeriöön juuri, kun Annika Saarikko (kesk) aloittaa ministerinä.

Keskusta vaihtaa ministeriä sovitusti hallituskauden puolivälissä. Nykyinen perhe- ja peruspalveluministeri Juha Rehula palaa kansanedustajaksi.